钦定古今图书集成/理学汇编/学行典/第243卷 > 葛矩
## 钦定古今图书集成/理学汇编/学行典/第243卷 > 葛矩

按《太平府志》：“葛矩，字仲芳，才敏好侠，邑中利病，多以
谋议谘之，置千金散族里，府县高其义，屡举乡饮大
宾。正德时，珰瑾肆虐，郡方伯邢珣以言事忤瑾被谴，
亲知无敢前者。矩一介布衣，独俟江浒，倾囊助之，获
达贬所。江右蒙师杨姓者，途被劫不能归，矩给以资
斧，还家而殁。临诀，嘱其子报矩。德子登第，访矩已谢”
世，亲祭墓前，树华表奖异之，属郡绅御史杨东作志
铭。子玺，授中书。环以理学著。环子师夔，顺宁通判，有
孝名。